Diari Oficial de la Generalitat Valenciana


Sumari del DOGV 7025, del 16-05-2013 (2013/4820)

Notificació de la sentència dictada en el juí verbal número 1359/2012.
----------------------------------------------------------------------

### Dades del document

Número de DOGV
:   7025

Data del DOGV
:   16-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4820


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el juí verbal número 1359/2012. [2013/4820]  
En el juí verbal 1359/2012, seguit a instàncies de Banco Español de Crédito, SA, contra Famar Suministros Navales, SL, s'ha dictat la sentència que té l'encapçalament i la dispositiva que, literalment, són com seguix:  
«Desamparados Almenar Berenguer, magistrada jutgessa del Jutjat de Primera Instància número 23 de València, he vist les actuacions de juí verbal 1359/2012, a instàncies de la mercantil Banco Español de Crédito, SA, representada pel procurador Alonso Moreno Martínez i assistida pel lletrat Luis Téllez de Meneses Lorenzo, contra la mercantil Famar Suministros Navales, SL, declarada en rebel·lia, sobre l'exercici d'una acció sumària amb vista a aconseguir l'efectivitat de drets reals inscrits de l'article 250.1.7 de la Llei d'Enjudiciament Civil 1/2000).  
Dispositiva  
Estime la demanda presentada per la mercantil Banco Español de Crédito, SA, representada pel procurador Alonso Moreno Martínez, contra la mercantil Famar Suministros Navales, SL, declarada en rebel·lia, i condemne la demandada a reconéixer, respectar i no pertorbar en cap concepte la plena eficàcia del domini inscrit a nom de la demandant, respecte del local en planta baixa siti a València, amb accés pel carrer de la Mare de Déu del Puig, número 9, i carrer del Consol, número 12, havent d'interrompre la demandada immediatament tot acte de possessió de la finca objecte del procediment i de deixar d'ocupar-la, ja que no té un títol per a això. I la requerisc perquè, en el termini màxim de cinc dies, procedisca a lliurar a l'actora la possessió de l'immoble i a desallotjar l'immoble, retirant les coses que es troben a l'interior i que no siguen objecte del títol, amb l'advertència de llançament si no ho fa. S'imposen a la demandada les costes del procediment.   
Contra esta sentència, que no és ferma, es pot interposar un recurs d'apel·lació per a davant l'Audiència Provincial, que s'ha d'interposar davant d'este Jutjat en el termini de 20 dies comptadors des de l'endemà de la notificació d'esta sentència, on cal exposar les al·legacions en què es base la impugnació, a més d'esmentar la resolució contra la qual s'apel·la i els pronunciaments que s'impugnen (art. 458.1 i 2 UUP 5939), i amb subjecció, a més, al que disposa la disposició addicional 15a de la Llei Orgànica del Poder Judicial, per tal de complir el deure d'efectuar un depòsit per a recórrer.  
Esta és la meua sentència, que, jutjat en primera instància, pronuncie, mane i firme».  
Atés que es desconeix el domicili o la residència actuals de la part demandada, Famar Suministros Navales, SL, per la resolució que s'ha dictat i de conformitat amb el que disposen els articles 497.2, 156.4 i 164 de la Llei d'Enjudiciament Civil 1/2000, s'ha ordenat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència.  
  
València, 30 d'abril de 2013.- El secretari judicial: Alberto Martínez de Santos.